കുളിക്കുന്നതിനിടെ തോര്ത്ത് മുണ്ട് കഴുത്തില് മുറുകി പത്തുവയസുകാരന് മരിച്ചു കോഴിക്കോട് : കുളിക്കുന്നതിനിടെ തോര്ത്ത് മുണ്ട് കഴുത്തില് മുറുകി അവശനിലയിലായ പത്തുവയസുകാരന് മരിച്ചു. കോഴിക്കോട് വെള്ളിപറമ്ബ് ആറാംമൈലില് പൂവംപറമ്ബത്ത് ഫയാസിന്റെ മകന് അഹലനെയാണ് വെള്ളിയാഴ്ച രാവിലെ കുളിമുറിയില് അവശനിലയില് കണ്ടത്. കോഴിക്കോട് മെഡിക്കല് കോളേജ് മാതൃശിശു സംരക്ഷണകേന്ദ്രത്തില് പ്രവേശിപ്പിച്ചെങ്കിലും മരിച്ചു. വെള്ളിയാഴ്ച രാത്രി മജിസ്ട്രേട്ടെത്തി ചികിത്സയിലായിരുന്ന കുട്ടിയുടെ മൊഴിയെടുത്തിരുന്നു. വെള്ളിയാഴ്ച രാവിലെ പൊറോട്ട വാങ്ങി നല്കി പള്ളിയില് പോകാന് തയ്യാറായിരിക്കാന് പറഞ്ഞശേഷം സര്വീസിന് കൊടുത്ത വാഹനം കൊണ്ടുവരാന് പിതാവ് പുറത്ത് പോയ സമയത്തായിരുന്നു അപകടം. മാതാവ് എണ്ണ തേച്ച ശേഷം മകനെ കുളിക്കാന് വിടുകയായിരുന്നു. സാധാരണ കുറച്ചേറെ സമയം എടുത്താണ് മകന് കുളിക്കാറുള്ളത്. അതിനാല് തന്നെ ആദ്യം സമയം പോകുന്നതില് സംശയം തോന്നിയില്ലെന്നാണ് രക്ഷിതാക്കള് മൊഴി നല്കിയതായി മെഡിക്കല് കോളേജ് പൊലീസ് പറഞ്ഞു. തോര്ത്ത് കഴുത്തില് കുരുങ്ങിയത് അബദ്ധത്തില് പറ്റിയതല്ലെന്നും സാമൂഹ്യ മാധ്യമങ്ങളിലെ വീഡിയോ അനുകരിച്ചതാവാനാണ് സാധ്യതയെന്നുമാണ് പൊലീസ് സംശയിക്കുന്നത്. പോസ്റ്റുമോര്ട്ടത്തിലും ആത്മഹത്യയെന്നാണ് സൂചന. കുട്ടിയുടെ ശരീരത്തില് മറ്റ് പരിക്കുകളൊന്നുമില്ല. സംഭവത്തില് കോഴിക്കോട് മെഡിക്കല് കോളേജ് പൊലീസ് അസ്വാഭാവിക മരണത്തിന് കേസെടുത്തു. ഇന്സ്പെക്ടര് ബെന്നിലാലുവിന്റെ നേതൃത്വത്തില് എസ്.ഐ.അജിത്കുമാര്, സി.പി.ഒമാരായ രാകേഷ്, മോഹന്ദാസ് എന്നിവരാണ് കേസന്വേഷിക്കുന്നത്. സല്മയാണ് അഹലന്റെ മാതാവ്. സഹോദരി: അലൈന. A 10yearold boy died after being strangled by a tortoise while bathing